Eduard Punset

Eduard Punset i Casals, nado en Barcelona o 9 de novembro de 1936 e finado ibídem o 22 de maio de 2019, foi un avogado, político, economista e divulgador científico catalán.

 Traxectoria 
Licenciado en Dereito pola Universidade Complutense de Madrid e cun máster en Ciencias Económicas pola Universidade de Londres, foi redactor económico da BBC, director económico da edición para América Latina do semanario The Economist e economista do Fondo Monetario Internacional nos Estados Unidos e en Haití. Como especialista en temas de impacto das novas tecnoloxías, foi asesor de COTEC, Profesor Conselleiro de Márketing Internacional na ESADE (Escola Superior de Administración e Dirección de Empresas), presidente do Instituto Tecnolóxico Bull, profesor de Innovación e Tecnoloxía do Instituto de Empresa (Madrid), Presidente de Enher, Subdirector Xeral de Estudos Económicos e Financeiros do Banco Hispanoamericano, e Coordinador do Plan Estratéxico para a Sociedade da Información en Cataluña.

Foi autor de diversos libros sobre análise económica e reflexión social. Foi profesor de Ciencia, Tecnoloxía e Sociedade na Facultade de Economía do Instituto Químico de Sarrià (Universidade Ramon Llull), director e presentador do programa de divulgación científica Redes en TVE desde 1996 e presidente da produtora audiovisual Smartplanet.

 Traxectoria política 
Trala morte de Franco, comezou a súa participación política con Centristes de Catalunya. Participou na implantación do Estado das autonomías como conselleiro de finanzas da Generalitat en 1978 e pouco despois, entre setembro de 1980 e febreiro de 1981, tivo un destacado papel na apertura de España ó exterior como Ministro de Relacións para as Comunidades Europea no goberno de Adolfo Suárez e trala incorporación de España á Unión Europea, foi elixido eurodeputado en 1987 e en 1989 polo CDS, e seguiuno sendo até 1994.

Como Presidente da delegación do Parlamento Europeo para Polonia tutelou parte do proceso de transformación económica dos países do leste despois da caída do Muro de Berlín.

En 1991, creou un partido propio, Foro, co que se chegou a presentar ás eleccións europeas de 1994, sen éxito, e o partido disolveuse en 1995 e Punset abandonou a política. Nos seus últimos anos, apareceu en varios actos de Junts per Catalunya.

 Críticas 
Aínda que conseguiu numerosos premios polo labor divulgador, tamén ten colleitado numerosas críticas.

O carisma do divulgador favoreceu, en ocasións, ser tomado por un científico a pesar de que a súa formación universitaria era en ciencias xurídicas e non nos campos científicos nos que realizaba o traballo de divulgador.

Tamén o contido de varios dos seus libros foi colocado en paralelismo ao doutro coñecido gurú espiritualista como Deepak Chopra. Este é un persoeiro controvertido que emprega conceptos propios da mecánica cuántica no que ten denominado como "Medicina cuántica". Deepak foi deostado publicamente por físicos especialistas na mecánica cuántica polo lucrativo e incorrecto uso que fai desta materia nos seus libros de autoaxuda. E, Punset, no capítulo VII do libro "Cara a cara con la vida, la mente y el Universo", amosa interese polas teorías de Chopra.

Finalmente, Punset tamén foi criticado polo seu achegamento á pseudociencia, o uso frecuentemente incorrecto de termos científicos e, en xeral, por unha visión lixeira e pouco rigorosa da ciencia. O título dos seus libros (Viaje al optimismo, Viaje a las emociones, El viaje al poder de la mente ou El alma está en el cerebro) inclina a pensar a proximidade do autor ao mesmo xénero da autoaxuda; tese confirmada no seu "Apoio psicolóxico online" facilitado pola páxina da súa fundación,, así como a súa presenza en calidade de invitado en diferentes feiras que promoven a espiritualidade, a pseudociencia e as terapias alternativas.

 Premios 

 Premio Ciudad de Alcalá de las Artes y las Letras 2012. 
Revista Foreign Policy (2012) como un de "Los 10 intelectuales más influyentes de Iberoamérica 2012". 
Premio Creu de Sant Jordi da Generalitat de Catalunya (2011).
Doutor Honoris Causa pola Universitat de les Illes Balears (2010), a proposta da Escola Politécnica Superior da institución..
 Premio no "FesTVal" de Vitoria, ao Espacio máis interesante: "Redes"  emitido en TVE 2 (2010)
 Premio Humano concedido por TVE no marco dos Premios Zapping (2009).Concesión por mor da "súa virtude de facernos entender os misterios da vida e os avances técnicos dunha forma atractiva e fácil. Grazas aos seus programas sabemos como ser un pouco máis felices o entender por que somos como somos. aos seus dotes de gran comunicador científico hai que engadir a súa calidade humana".
 Premio de la Asociación Profesional Española de Informadores de prensa, radio y televisión: APEI-Catalunya (2008), concedido a Eduard Punset na categoría de Entrañables.
 Premio Hombre GQ del Año al Mejor Escritor a Eduard Punset (2008).
"Mención de honor" da Sociedade Española de Neuroloxía (2008).
 Premio Manel Xifra i Boada (2008). Outorgado polo Col·legi d'Enginyers Tècnics Industrials de Girona o premio á transmisión do coñecemento técnico e tecnolóxico en recoñecemento da súa actividade como divulgador da ciencia e da tecnoloxía.
 Premio de Ciencia y Tecnología (2008), outorgado pola AEEPP, Asociación Española de Editoriales de Publicacións Periódicas.
 Galardón da Psicoloxía (2007). Outorgado polo Colexio Oficial de Psicólogos da Rexión de Murcio polo seu interese e achegas científicas ó desenvolvemento da psicoloxía, así como pola difusión que realiza a través do programa Redes.
 Premio de Periodismo Rey Jaime I (2007), concedido no VII Congreso de periodismo dixital de Huesca.
 Premio Airtel de Periodismo (2002), da Fundación Vodafone a Eduard Punset pola súa traxectoria.
 Premio de la Asociación Española de Científicos (2001), en recoñecemento ao seu labor no campo da investigación científica e no desenvolvemento tecnolóxico.

 Obras 

Carta a mis nietas (2016). Booket. ISBN 978-8423352210
El viaje a la vida: Mas intuición y menos Estado (2014). Barcelona: Destino. ISBN 978-8423348503
El sueño de Alicia (2013). Barcelona: Destino. ISBN 9788423346950
Lo que nos pasa por dentro: Un millón de vidas al descubierto (2012).
Viaje al optimismo (2011). Barcelona: Destino. ISBN 9788423345663
¿Por qué s'omo's como somos? (2010) Madrid: Aguilar. ISBN 978-84-03-09922-7
 Triloxía: Viaje a las emociones (2010). Barcelona: Destino. ISBN 978-8423343638
El viaje al pode''''r de la mente (2010). Barcelona:Grupo Planeta. ISBN 9788423343652
El viaje al amor (2007). Barcelona: Destino. ISBN 9788423339617
El viaje a la felicidad: Las nuevas claves científicas (2005). Barcelona: Destino. ISBN 84-233-3777-4
Excusas para no pensar (2007). Barcelona: Destino. ISBN 9788423346950
El alma está en el cerebro. Radiografía de la máquina de pensar (2007). Barcelona: Punto de Lectura. ISBN 978-84-663-1031-4
 El viaje a la felicidad: Las nuevas claves científicas (2005). Barcelona: Destino. ISBN 84-233-3777-4
 Cara a cara con la vida, la mente y el universo (2004). Barcelona: Círculo de Lectores. ISBN 84-672-1549-6
 Adaptarse a la marea. La selección natural en los negocios (2003). Madrid: Espasa. ISBN 978-8467021202
 Manual para sobrevivir en el siglo XXI (2000) Barcelona: Círculo de Lectores. ISBN 84-8109-229-0
 Information resources & corporate growth (en inglés) (1989) Pinter Pub Ltd. ISBN 978-0861877201
 La España Impertinente (1987) Barcelona: Círculo de Lectores. ISBN 84-226-2355-2
 España: sociedad cerrada, sociedad abierta (1982). Barcelona: Grijalbo.ISBN 8425314127
 La salida de la crisis (1980). Barcelona: Argos Vergara. ISBN 8470178083

 Notas 

 Véxase tamén 

 Ligazóns externas 
 Sitio web de Eduard Punset
 Blog de Eduard Punset
Sitio oficial do programa Redes en RTVE.

Categoría:Escritores en lingua castelá
Categoría:Escritores en lingua catalá
Categoría:Ministros do Goberno de España da I Lexislatura
Categoría:Nados en 1936
Categoría:Nados en Barcelona
Categoría:Finados en 2019
Categoría:Europarlamentarios de Cataluña
Categoría:Europarlamentarios de ALDE
Categoría:Europarlamentarios non inscritos
Categoría:Premio Creu de Sant Jordi
Categoría:Finados por cancro
Categoría:Alumnos da Universidade Complutense de Madrid
Categoría:Alumnos da Universidade de Londres
Categoría:Europarlamentarios de España (1984-1989)
Categoría:Europarlamentarios de España (1989-1994)
Categoría:Presentadores de Televisión Española